चुआड़ विद्रोह, जिसे भूमिज विद्रोह और पाइक विद्रोह के नाम से भी जाना जाता है, भारत के झारखंड राज्य में ईस्ट इंडिया कंपनी के खिलाफ आदिवासियों द्वारा किया गया एक विद्रोह था।

बंगाल के जंगल महल (अब कुछ भाग पश्चिम बंगाल और झारखण्ड में) के आदिवासी जमीनदारों, सरदारों, पाइकों और किसानों ने ईस्ट इंडिया कंपनी के खिलाफ जल, जंगल, जमीन के बचाव तथा नाना प्रकार के शोषण से मुक्ति के लिए 1766 में जो आन्दोलन आरम्भ किया, उसे '**चुआड़ विद्रोह'** कहते हैं। यह आन्दोलन 1834 तक चला, यह विद्रोह मुख्यतः अंग्रेज़ों द्वारा जमींदारों की जमींदारी और पाइको की भूमि छीनने की विरोध में हुआ था। इसका नेतृत्व जगन्‍नाथ पातर, दुर्जन सिंह, गंगा नारायण सिंह, रघुनाथ सिंह, सुबल सिंह, श्याम गुंजम सिंह, रानी शिरोमणि, लक्ष्मण सिंह, बैजनाथ सिंह, लाल सिंह, रघुनाथ महतो एवं अन्य जमींदारों ने अलग-अलग समय काल में किया। इतिहासकारों ने इस विद्रोह को भूमिज विद्रोह और पाइक विद्रोह के नाम से भी लिखा है। *चुआड़* शब्द को नकारात्मक मानते हुए राजनीतिक दलों द्वारा इस विद्रोह को "जंगल महल आंदोलन" के नाम से पुकारे जाने का प्रस्ताव भी किया गया था।

1832-33 में गंगा नारायण सिंह के नेतृत्व में अंग्रेजों के विरुद्ध लड़ा गया भूमिज विद्रोह को चुआड़ विद्रोह की ही हिस्सा मानी जाती है। जिसे अंग्रेजों ने 'गंगा नारायण का हंगामा' कहा है, जबकि कई इतिहासकारों ने इसे चुआड़ विद्रोह के नाम से दर्ज किया है।

चुआड़ विद्रोह के प्रमुख कारण थे: 

ईस्ट इंडिया कंपनी द्वारा आदिवासियों की जमीनों पर कब्जा करना । आदिवासियों पर अत्यधिक कर लगाना। आदिवासियों को सशस्त्र बलों में भर्ती करने के लिए मजबूर करना। आदिवासियों के साथ भेदभावपूर्ण व्यवहार करना।

चुआड़ लोग
---------

चुआड़ अथवा चुहाड़ का शाब्दिक अर्थ लुटेरा अथवा उत्पाती होता है। ब्रिटिश शासन काल में जंगल महल क्षेत्र के भूमिजों को चुआड़ (नीची जाति के लोग) कहा जाता था, उनका मुख्य पेशा पशु-पक्षियों का शिकार और जंगलों में खेती था लेकिन बाद में कुछ भूमिज जमींदार बन गए और कुछ सरदार घटवाल और पाईक (सिपाही) के रूप में कार्यरत थे। जब 1765 ई. में ईस्ट इंडिया कंपनी द्वारा तत्कालीन बंगाल के छोटानागपुर के जंगलमहल जिला में सर्वप्रथम मालगुजारी वसूलना शुरू किया गया, तब अंग्रेजों के इस षडयंत्रकारी तरीके से जल, जंगल, जमीन हड़पने की गतिविधियों का सन् 1766 ई. में भूमिज जनजाति के लोगों द्वारा सबसे पहला विरोध किया गया और ब्रिटिश शासकों के खिलाफ क्रांति का बिगुल फूंका गया। जब अंग्रेजों ने पूछा, ये लोग कौन हैं, तो उनके पिट्ठू जमींदारों ने घृणा और अवमानना की दृष्टि से उन्हें 'चुआड़' (बंगाली में अर्थ - असभ्य या दुष्ट) कहकर संबोधित किया, तत्पश्चात उस विद्रोह का नाम 'चुआड़ विद्रोह' पड़ा। भूमिजों के साथ-साथ इस विद्रोह में जंगल महल के बाउरी, कुड़मि महतो और मुंडा समुदायों ने भी अपना समर्थन दिया था।

कई इतिहासकारों और मानव वैज्ञानिकों जैसे एडवर्ड टुइट डाल्टन, विलियम विलसन हन्टर, हर्बट होप रिस्ली, जे.सी. प्राइस, जगदीश चन्द्र झा, शरत चन्द्र राय, बिमला शरण, सुरजीत सिन्हा आदि ने भूमिज को ही चुआड़ कहा है।

विद्रोह की पृष्ठभूमि
--------------------

इलाहाबाद की संधि (1765) में दिल्ली के मुग़ल बादशाह शाह आलम द्वितीय ने बंगाल, बिहार और उड़ीसा की दीवानी ईस्ट इण्डिया कम्पनी को सौंप दी। जंगल महाल के नाम से जाना जाने वाला यह क्षेत्र मराठा आक्रमण के बाद से ही काफ़ी ढीले-ढाले तरीके से शासित था और स्थानीय जमींदार, जिन्हें राजा कहा जाता था, कर वसूल कर वर्ष में एक बार केन्द्रीय सत्ता को भेजते थे। कम्पनी द्वारा दीवानी अधिकार प्राप्त करने के बाद स्थानीय जमींदारों बेदखल कर नए जमींदारों को नियुक्त किया, जिनमे से कुछ ने अंग्रेज़ों की अधीनता स्वीकार ली तथा कुछ ने उनका विद्रोह किया। सर्वप्रथम विद्रोह करने वालों में धालभूम और बड़ाभूम परगना की जमींदार और सरदार थे। जंगल महल में अपनी पकड़ बनाने की बाद से ही इसकी नीति अधिकतम संभव कर वसूली की रही। इस उद्देश्य में स्थानीय व्यवस्था को बाधक मानकर नयी प्रणालियाँ और नियामक (रेगुलेशन) लगाये जाने शुरू हुए और 1765 के बाद एक बिलकुल नए किस्म के कर युग का आरंभ हुआ जिससे स्थानीय व्यवस्था, स्थानीय लोग और जमींदार भी बर्बाद होने लगे।

इस प्रकार स्थानीय चुआड़ (या भूमिज), जो पाईक थे, उन लोगों की जमीनों पर से उनके प्राकृतिक अधिकार समाप्त किये जाने से उनमें असंतोष व्याप्त था और जब उन्होंने विद्रोह किया तो उन्हें बेदखल किये गए जमींदारों का नेतृत्व भी प्राप्त हो गया।

विद्रोह
-------

साल 1766 में जंगल महल के धलभूम और बड़ाभूम में इस विद्रोह का आरंभ हुआ, जो बाद में कुईलापाल, पातकुम, झालदा, पंचेत, बाघमुंडी, रायपुर, श्यामसुंदरपुर, फुलकुष्मा, काशीपुर, मानभूम, मिदनापुर, बांकुड़ा और अंबिकानगर तक फैला। 1768 में धालभूम में दामपाड़ा के जगन्‍नाथ सिंह पातर ने सर्वप्रथम भूमिजों के साथ विद्रोह किया। दिसंबर 1769 में 5000 भूमिजों ने सुबल सिंह, श्याम गुंजम सिंह और जगन्नाथ पातर के नेतृत्व में धलभूम और बड़ाभूम में एक बड़ा विद्रोह किया। 1770 में फिर सुबल सिंह, श्याम गुंजम सिंह और बड़ाभूम के युवराज लक्ष्मण सिंह ने विद्रोह किया, लेकिन 1778 में इस विद्रोह को दबा दिया गया। ब्रिटिश सरकार ने सुबल सिंह को पकड़कर फांसी देने का विशेष रूप से आदेश दिया और जनवरी 1770 को सुबल सिंह को पकड़कर फांसी दिया गया। चुआड़ लोगों ने मानभूम, रायपुर और पंचेत के आस-पास के क्षेत्रों में इस विद्रोह को तेज़ कर दिया था। 1774 में धलभूम के राजा जगन्नाथ धल के नेतृत्व में चुआड़ों ने बहरागोड़ा और नरसिंहगढ़ के सभी तथा हल्दीपोखर के दो गांवों को आग के हवाले कर दिया। 1782-84 में मंगल सिंह ने अपने सहयोगियों के साथ मिलकर इस विद्रोह का नेतृत्व किया। 1787 से 1793 तक पूरे छोटानागपुर में अशांति का माहौल था। 1792 में चुआड़ विद्रोह पातकुम और बामनघाटी तक फैला। 1793 में भू-राजस्व का स्थायी बंदोबस्त के बाद बड़ाभूम परगना में लक्ष्मण सिंह ने एक बार बार फिर विद्रोह किया, उन्होंने 500 चुआड़ों के साथ पूरे क्षेत्र में हंगामा किया। 1798-99 में दुर्जन सिंह, लाल सिंह और मोहन सिंह के नेतृत्व में चुआड़ विद्रोह अपने चरम पर था, लेकिन ब्रिटिश कंपनी की सेना ने उसे कुचल दिया। जगन्नाथ पातर के पुत्र बैजनाथ सिंह ने 1798-1810 में इस विद्रोह का नेतृत्व किया। 1800 में माधव सिंह ने बड़ाभूम के भूमिजों (चुआड़ों) का समर्थन प्राप्त कर लिया, तथा 4000 भूमिजों के साथ ईस्ट इंडिया कंपनी के खिलाफ विद्रोह किया। 1810 में, बैजनाथ सिंह के हिंसक विद्रोह को दबाने के लिए ब्रिटिश सेना को बुलाया गया था।

साल 1799 के आरंभ में मिदनापुर के आसपास के तीन स्थानों पर चुआड़ लोग संगठित हुए: बहादुरपुर, सालबनी और कर्णगढ़। यहाँ से उन्होंने गोरिल्ला हमले शुरू किये। इनमे से कर्णगढ़ में रानी शिरोमणि का आवास था। तत्कालीन कलेक्टर के लिखे पत्र के अनुसार, चुआड़ विद्रोह बढ़ता गया और फ़रवरी 1799 तक मिदनापुर के आसपास के कई गाँवो के सतत् विस्तृत इलाके पर इनका कब्ज़ा हो गया। मार्च में, रानी शिरोमणि ने अपने किले में चुआड़ों को शरण दी, जहां से चुआड़ अंग्रेजी कंपनी पर हमला करते थे। हमलों और लूट का यह क्रम दिसम्बर 1799 तक चलता रहा। बाद में, जगन्नाथ सिंह के पोते रघुनाथ सिंह ने 1833 तक विद्रोह का नेतृत्व किया। जमींदारों, सरदार घाटवालों, पाइको और किसानों का यह विद्रोह 1766 से 1832 तक रुक-रुक कर पूरे जंगल महल और आसपास के इलाकों में जारी रहा।

1832-33 में, गंगा नारायण सिंह ने सभी भूमिजों को संगठित कर अंग्रेजों के विरुद्ध विद्रोह किया, जिसे अंग्रेजों ने *'गंगा नारायण का हंगामा'* कहा। जबकि कई इतिहासकारों ने इसे चुआड़ विद्रोह या भूमिज विद्रोह के नाम से लिखा।

चुआड़ विद्रोह के नायक
---------------------

जगन्‍नाथ सिंह पातर, दुर्जन सिंह, गंगा नारायण सिंह, सुबल सिंह, श्याम गुंजम सिंह, जगन्नाथ धल, लक्ष्मण सिंह (बड़ाभूम), रानी शिरोमणि, माधव सिंह, बैद्यनाथ सिंह, रघुनाथ सिंह, रघुनाथ महतो, मंगल सिंह, लाल सिंह, राजा मोहन सिंह, राजा मधु सिंह, लक्ष्मण सिंह (दलमा), सुंदर नारायण सिंह, फतेह सिंह, मनोहर सिंह, अचल सिंह और अन्य जमींदारों ने भूमिज, मुंडा, कोल आदिवासियों के साथ अलग-अलग समय काल में इस विद्रोह का नेतृत्व किया।

चित्र दीर्घा
------------

पश्चिम मिदनापुर, पश्चिम बंगाल में चुआड़ विद्रोह स्मारक
चुआड़ जनजाति
जगन्नाथ सिंह (जगन्नाथ पातर)
दुर्जन सिंह
रघुनाथ सिंह
गंगा नारायण सिंह
रानी शिरोमणि का किला
रानी शिरोमणि का किला

इन्हें भी देखें
---------------

* भूमिज विद्रोह

मूल्यांकन
---------

  

झारखण्ड स्टूडेंट फेडरेशन द्वारा प्रकाशित एक पैम्फलेट में **चुआड़** शब्द को नकारात्मक माना गया और इस विद्रोह को ***"जंगल महल स्वतंत्रता आन्दोलन"*** के नाम से पुकारे जाने का प्रस्ताव भी किया।

चुआड़ विद्रोह के परिणाम :

ईस्ट इंडिया कंपनी ने आदिवासियों के साथ अपने व्यवहार में कुछ सुधार किए। आदिवासियों में ब्रिटिश शासन के खिलाफ चेतना बढ़ी। आदिवासियों ने अपने अधिकारों के लिए संघर्ष करने की ठानी।

चुआड़ विद्रोह भारतीय स्वतंत्रता संग्राम के लिए एक महत्वपूर्ण प्रेरणा थी। इस विद्रोह ने अन्य आदिवासी समुदायों को भी ब्रिटिश शासन के खिलाफ विद्रोह करने के लिए प्रोत्साहित किया।

सन्दर्भ
-------

1. ↑  "चुआड़ विद्रोह पर परिचर्चा आयोजित, ऐतिहासिक तथ्यों के साथ नहीं हो छेड़छाड़". *प्रभात खबर*. 6 अप्रैल 2015.
2. ↑  Bhattacherje, S. B. (2009-05-01). *Encyclopaedia of Indian Events & Dates* (अंग्रेज़ी में). Sterling Publishers Pvt. Ltd. आई॰ऍस॰बी॰ऍन॰ 978-81-207-4074-7.
3. ↑  Ray, Nisith Ranjan; Palit, Chittabrata (1986). *Agrarian Bengal Under the Raj* (अंग्रेज़ी में). Saraswat Library.
4. ↑  *Indian Book Chronicle* (अंग्रेज़ी में). Vivek Trust. 1997.
5. ↑  "BHASA ANDOLON | Purulia District, Government of West Bengal | India" (अंग्रेज़ी में). अभिगमन तिथि 2023-01-03.
6. ↑  Singh, Kumar Suresh (2008). *People of India: Bihar, including Jharkhand (2 pts)* (अंग्रेज़ी में). Anthropological Survey of India. आई॰ऍस॰बी॰ऍन॰ 978-81-7046-303-0.
7. ↑  Pandey, Binay Kumar (2022-03-19). *Jharkhand Ke Veer Shaheed*. Prabhat Prakashan. आई॰ऍस॰बी॰ऍन॰ 978-93-5562-010-1.
8. ↑  झारखंड। लेखकः डाॅ अनुज कुमार धान एवं मंजू ज्योत्स्ना। प्रकाशकः प्रकाशन विभाग सूचना और प्रसारण मंत्रालय। भारत सरकार। प्रकाश कालः 2008। पृष्ठाः 113।
9. ↑  रघुनाथ महतोः विद्रोही "दी ग्रेट"। (चुहाड़ विद्रोह का संक्षिप्त वृत्तांत)। लेखकः डाॅ शशी भूषण महतो एवं रतन कुमार महतो। प्रकाशकः आदिवासी कुड़मी समाज, राँची। प्रकाश कालः 2010। पृष्ठाः 1-12।
10. ↑  *Indian Book Chronicle* (अंग्रेज़ी में). Vivek Trust. 1997.
11. ↑  Chatterjee, Gouripada (1986). *Midnapore, the Forerunner of India's Freedom Struggle* (अंग्रेज़ी में). Mittal Publications.
12. ↑  Bhatt, S. C. (2002). *The District Gazetteer of Jharkhand* (अंग्रेज़ी में). Gyan Publishing House. आई॰ऍस॰बी॰ऍन॰ 978-81-212-0774-4.
13. ↑  Yecurī, Sītārāma (2008). *The Great Revolt, a Left Appraisal* (अंग्रेज़ी में). People's Democracy. आई॰ऍस॰बी॰ऍन॰ 978-81-906218-0-9.
14. ↑  Chaudhuri, Buddhadeb (1992). *Tribal Transformation in India* (अंग्रेज़ी में). Inter-India Publications. आई॰ऍस॰बी॰ऍन॰ 978-81-210-0271-4.
15. ↑  Rycroft, Daniel J.; Dasgupta, Sangeeta (2011-03-29). *The Politics of Belonging in India: Becoming Adivasi* (अंग्रेज़ी में). Taylor & Francis. आई॰ऍस॰बी॰ऍन॰ 978-1-136-79115-4.
16. ↑  "Chuar Vidroh 1769-1805 (चुआर विद्रोह-1769-1805)". अभिगमन तिथि 2022-05-28.
17. ↑  "चुआर या चुआड़ विद्रोह Chuar rebellion". अभिगमन तिथि 2022-05-28.
18. ↑  "चुआर या चुआड़ विद्रोह Chuar rebellion". अभिगमन तिथि 2022-05-28.
19. ↑  Burman, B. K. Roy (1994). *Tribes in Perspective* (अंग्रेज़ी में). Mittal Publications. आई॰ऍस॰बी॰ऍन॰ 978-81-7099-535-7.
20. ↑  Mishra, Asha; Paty, Chittaranjan Kumar (2010). *Tribal Movements in Jharkhand, 1857-2007* (अंग्रेज़ी में). Concept Publishing Company. आई॰ऍस॰बी॰ऍन॰ 978-81-8069-686-2.
21. ↑  1.Bayley, H.V. Memoranda of Midnapore, Calcutta, 1902, pp. 10-12.(In English).
22. ↑  "History of Midnapore. Vol-1. Narendranath Das. Midnapore. 1956. Page: 20-21."
23. ↑  Peter James Marshall 2005, पृ॰ 155.
24. ↑  Nitish Sengupta 2011.
25. ↑  Gouripada Chatterjee 1986, पृ॰ 8-12.
26. ↑  Gouripada Chatterjee 1986, पृ॰ 13.
27. ↑  Gouripada Chatterjee 1987, पृ॰ 70.
28. ↑  Bhattacherje, S. B. (2009-05-01). *Encyclopaedia of Indian Events & Dates* (अंग्रेज़ी में). Sterling Publishers Pvt. Ltd. आई॰ऍस॰बी॰ऍन॰ 978-81-207-4074-7.
29. ↑  Bengal (India), West (1985). *West Bengal District Gazetteers: Puruliya* (अंग्रेज़ी में). State editor, West Bengal District Gazetteers.
30. ↑  *Journal of Historical Research* (अंग्रेज़ी में). Department of History, Ranchi University. 1959.
31. ↑  Commission, Indian Historical Records (1979). *Proceedings of the ... Session* (अंग्रेज़ी में). The Commission.
32. ↑  Kumari, Dr Kaushal; Thomas, Prof Sanjose A.; N, Dr Gayathri; Karunakaran, D. (2023-02-14). *Principles Of Sociology* (अंग्रेज़ी में). AG PUBLISHING HOUSE (AGPH Books). आई॰ऍस॰बी॰ऍन॰ 978-81-19025-79-4.
33. ↑  Majumdar, Ramesh Chandra (1971). *History of the Freedom Movement in India* (अंग्रेज़ी में). Firma K. L. Mukhopadhyay.
34. ↑  *India's Struggle for Freedom: Role of Associated Movements* (अंग्रेज़ी में). Agam Prakashan. 1985.
35. ↑  Gouripada Chatterjee 1986, पृ॰ 29.
36. ↑  Gouripada Chatterjee 1986, पृ॰ 30.
37. ↑  Aquil, Raziuddin; Mukherjee, Tilottama (2020-02-25). *An Earthly Paradise: Trade, Politics and Culture in Early Modern Bengal* (अंग्रेज़ी में). Routledge. आई॰ऍस॰बी॰ऍन॰ 978-1-000-07180-1.
38. ↑  Society, Bihar Research (1960). *The Journal of the Bihar Research Society* (अंग्रेज़ी में).
39. ↑  Orans, Martin (1969-05). "The Bhumij Revolt (1832–33): (Ganga Narain's Hangama or Turmoil). By Jagdish Chandra Jha. Delhi: Munshiram Manoharlal, 1967. xii, 146 pp. Map, Glossary, Bibliography, Index, Errata". *The Journal of Asian Studies*. **28** (03): 630–631. आइ॰एस॰एस॰एन॰ 0021-9118. डीओआइ:10.1017/s0021911800093141. `|date=` में तिथि प्राचल का मान जाँचें (मदद)
40. ↑  Singh, Kumar Suresh (2008). *People of India: Bihar, including Jharkhand (2 pts)* (अंग्रेज़ी में). Anthropological Survey of India. आई॰ऍस॰बी॰ऍन॰ 978-81-7046-303-0.
41. ↑  Pandey, Binay Kumar (2022-03-19). *Jharkhand Ke Veer Shaheed*. Prabhat Prakashan. आई॰ऍस॰बी॰ऍन॰ 978-93-5562-010-1.

स्रोत ग्रन्थ
------------

* 
* Gouripada Chatterjee (1986). *Midnapore, the Forerunner of India's Freedom Struggle*. Mittal Publications. GGKEY:YPF5GC36B8B. मूल से 28 अप्रैल 2017 को पुरालेखित. अभिगमन तिथि 27 अप्रैल 2017.
* Gouripada Chatterjee (1987). *History of Bagree-Rajya (Garhbeta): With Special Reference to Its Anti-British Role, from Late 18th Century Till the Present Times*. Mittal Publications. आई॰ऍस॰बी॰ऍन॰ 978-81-7099-014-7. मूल से 28 अप्रैल 2017 को पुरालेखित. अभिगमन तिथि 27 अप्रैल 2017.
* Daniel J. Rycroft; Sangeeta Dasgupta (29 March 2011). *The Politics of Belonging in India: Becoming Adivasi*. Taylor & Francis. आई॰ऍस॰बी॰ऍन॰ 978-1-136-79115-4. मूल से 28 अप्रैल 2017 को पुरालेखित. अभिगमन तिथि 27 अप्रैल 2017.
* Edward W. Said (4 July 2013). *Reflections On Exile: And Other Literary And Cultural Essays*. Granta Publications. आई॰ऍस॰बी॰ऍन॰ 978-1-84708-921-2. मूल से 28 अप्रैल 2017 को पुरालेखित. अभिगमन तिथि 27 अप्रैल 2017.
* Nitish Sengupta (19 July 2011). *Land of Two Rivers: A History of Bengal from the Mahabharata to Mujib*. Penguin Books Limited. आई॰ऍस॰बी॰ऍन॰ 978-81-8475-530-5. मूल से 28 अप्रैल 2017 को पुरालेखित. अभिगमन तिथि 27 अप्रैल 2017.
* Peter James Marshall (2005). *The Making and Unmaking of Empires: Britain, India, and America C.1750-1783*. Oxford University Press. आई॰ऍस॰बी॰ऍन॰ 978-0-19-927895-4. मूल से 28 अप्रैल 2017 को पुरालेखित. अभिगमन तिथि 27 अप्रैल 2017.

बाहरी कड़ियाँ
-------------

* चुआड़ विद्रोह के महानायक की मनी 225 वीं जयंती